আবু নিদাল
Biography প্রবেশদ্বার সাবরি খলিল আল-বান্না (মে ১৯৩৭)   - ১ আগস্ট ২০০২), আবু নিদাল নামে পরিচিত, ফাতাহ: বিপ্লব পরিষদের প্রতিষ্ঠাতা ছিলেন, একটি সংগ্রামরত ফিলিস্তিনি উপদল যা সাধারণত আবু নিদাল অর্গানাইজেশন (এএনও) নামে পরিচিত। ১৯৭০ এবং ১৯৮০ এর দশকে এটি খুবই শক্তিশালী ছিল, এএনওকে ফিলিস্তিনি গ্রুপগুলির মধ্যে সবচেয়ে নির্মম হিসাবে গণ্য করা হতো। আবু নিদাল ("সংগ্রামের জনক") ১৯৭৪ সালের অক্টোবরে ফিলিস্তিন মুক্তি সংস্থা (পিএলও) এর মধ্যে ইয়াসির আরাফাতের ফাতাহ গোষ্ঠীর সাথে বিরোধের পর আলাদা হয়ে এএনও গঠন করেন। একজন ফ্রিল্যান্স ঠিকাদারের ভূমিকায় অবতীর্ণ হয়ে, আবু নিদাল ২০ টি দেশে হামলার নির্দেশ দেন, এতে ৩০০ জন নিহত এবং ৬৫০ জনের বেশি আহত হয় বলে মনে করা হয়। এই গ্রুপের অভিযানগুলোর মধ্যে আছে ১৯৮৫ সালের ২৭ ডিসেম্বর রোম এবং ভিয়েনা বিমানবন্দরে হামলা, এতে এল আল টিকিট কাউন্টারে বন্দুকধারীরা যাত্রীদের উপর একযোগে গুলি চালিয়ে ২০ জনকে হত্যা করে। আবু নিদালের জীবনী লেখক প্যাট্রিক সিল গুলি চালানোর বিষয়ে বলেন "যথেচ্ছভাবে নিষ্ঠুরতা থেকে প্রতিয়মান হয় এটি বৈশিষ্ট্যমূলক আবু নিদাল অপারেশন"। ফিলিস্তিনি সূত্র মনে করে যে সাদ্দাম হুসেনের নির্দেশে তাকে হত্যা করা হয়, তবে ইরাকি কর্মকর্তারা জোর দিয়ে বলে যে জিজ্ঞাসাবাদের সময় তিনি আত্মহত্যা করেন। গার্ডিয়ান পত্রিকায় তার মৃত্যুর সংবাদে ডেভিড হার্স্ট লিখেন, "তিনি ছিলেন দেশপ্রেমিক যা তাকে সাইকোপ্যাথে পরিনত করে"। "তিনি কেবল নিজের জন্যই করেছেন, কেবলমাত্র বিকৃত মানসিকতাই তাকে ঘৃণ্য অপরাধের দিকে ঠেলে দিয়েছে। তিনি ছিলেন চরম মার্সেনারি।"